Paul Fitzpatrick Russell

Paul Fitzpatrick Russell (født 2. mai 1959 i Greenfield i Massachusetts i USA) er en amerikansk katolsk prelat, pavelig diplomat, og hjelpebiskop i Detroit.

Liv og virke

Bakgrunn
Paul Fitzpatrick Russell var sønn av Isabelle Fitzpatrick og Thaddeus Russell. Familien bodde i Shelburne Falls, og flyttet så til Malden og så til Wilmington i Massachusetts.  I et intervju i 2016 sa Russell qt han tenkte på å bli prest da han gikk i første klasse. 

Dan han var i tredje klasse ble foreldrene hans skilt, og han flyttet mor mor og søsken til Alpena i Michigan Der gikk han på skolen St. Bernard of Clairvaux. Russell ble uteksaminert fra Alpena High School i 1977, ov var å utvekslingsstudent i Frankrike i ett år.

Prest
Paul Fitzpatrick Russell studerte deretter teologi og filosofi ved St. John's Seminary i Boston i Massachusetts, og ble ordinert til prest for erkebispedømmet Boston den 20. juni 1987 av kardinal Bernard Law. Han var sekretær for biskopen der i fem år. Fra 1993 stiderte han for det pavelige siplomati, han fullførte en doktorgrad i kanonisk rett ved det pavelige gregorianske universitet i Roma.

Han gikk inn i Den hellige stols diplomatiske tjeneste den 1. juli 1997 og virket blant annet i tre år ved det apostoliske nuntiatur i Etiopia. Deretter fulgte postertinger til Tyrkia, Sveits og Nigeria. Den 2. mai 2008 utnevnte pave Benedikt XVI ham til chargé d'affaires for detapostoliske nuntiatur i Kina med base i Taiwan og til leder av denne diplomatiske misjon.

Titulæererkebiskop, nuntius
Den 19. mars 2016 utnevnte pave Frans ham til titulærerkebiskop av Novi og utnevnte ham til apostolisk nuntius til Tyrkia og Turkmenistan. Hans bispeordinasjon fant sted 3. juni 2016 i Holy Cross Cathedral i  Boston.. Hovedkonsekrator var erkebiskopen av Boston, kardinal Seán Patrick O'Malley; erkebiskop Allen Vigneron og erkebiskop Leo Cushley var medkonsekratorer. Den 7. april 2018 utnevnte pave Frans ham også til apostolisk nuntius til Aserbajdsjan.

Paul Fitzpatrick Russell ble etterfulgt 2. februar 2022 som apostolisk nuntius til Tyrkia av Marek Solczyński og senere også som apostolisk nuntius til Aserbajdsjan og Turkmenistan.

Hjelpebiskop i Detroit i USA
Den 23. mai 2022 utnevnte pave Frans ham til hjelpebiskop i Detroit mens han beholdt den personlige tittelen erkebiskop.

Den salige Michał Piaszczyński, som døde i konsentrasjonsleiren Sachsenhausen under Andre verdenskrig,  er en fetter av hans mor.

Paul Fitzpatrick Russell taler flytende fransk, italiensk, spansk og tysk.

Episkopalgenealogi 
Hans episkopalgenealogi er:
 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Lucido Maria Parocchi (1833-1903) *1871
 Pave Pius X (1835-1914) *1884
 Kardinal Gaetano de Lai (1853–1928) *1911
 Kardinal Raffaele Carlo Rossi (1876–1948) *1920
 Kardinal Amleto Giovanni Cicognani (1983–1973) *1933
 Biskop Bryan Joseph McEntegart (1893–1968) *1943
 Biskop Edward John Harper, C.SS.R. (1910–1990) *1960
 Kardinal Sean Patrick O’Malley (1944– ) *1984
 Biskop Paul Fitzpatrick Russell (1959– ) *2016

Referanser

Katolske biskoper fra USA
Linjen Rebiba
Pavelige nuntier
Ambassadører til Tyrkia
Ambassadører til Turkmenistan
Ambassadører til Aserbajdsjan
Personer fra Franklin County i Massachusetts
Personer fra Malden i Massachusetts
Personer fra Wilmington i Massachusetts
Personer fra Alpena County i Michigan